El termini de presentació de les sol·licituds finalitza el 2 de juliol del 2020.
Tenir la ciutadania de qualsevol estat membre de la Unió Europea o, en cas de l'alumnat no comunitari, estar inclòs a la llei orgànica de 2/2009, d'11 de desembre, de reforma de la Llei Orgànica 4/2000, d'11 de gener, sobre drets i llibertats dels estrangers a Espanya i la seva integració social i, per tant, es requereix que l'estudiant més gran de 18 anys es trobi en situació de residència.
Estar matriculat en algun dels centres esmentats en la convocatòria, durant el curs 2019-2020, i d'un mínim de 60 crèdits en el cas de matrícula per curs complet i d'un mínim de 30 crèdits en els casos de matrícula semestral (per cada semestre).
Cal no superar els llindars de renda familiar disponible i de patrimoni detallats en la convocatòria.
No hi ha taxes associades per aquest tràmit.
L'import de l'ajut s'establirà en un tant alçat per compensar parcialment els costos de matrícula universitària en centres adscrits.
Consulti les condicions tècniques necessàries per fer tràmits en línia a través de Tràmits gencat
El termini legal màxim per resoldre la convocatòria és de 6 mesos a comptar des de l'endemà de la publicació de la convocatòria.
Passat aquest temps, si no es rep cap informació cal entendre que l'organisme competent ha desestimat la sol·licitud per silenci administratiu.
La resolució de concessió serà notificada a les persones interessades mitjançant la seva publicació al tauler electrònic de l'Administració de la Generalitat de Catalunya ( ) i de manera informativa a la pàgina web de l'AGAUR.
Contra la resolució de concessió o denegació d'ajuts es pot presentar un recurs potestatiu de reposició en el termini d'un mes des de la publicació de la resolució al tauler electrònic de l'Administració de la Generalitat (e-tauler) de Catalunya, davant el president de la Comissió Executiva d'Ajuts Universitaris.
També es pot presentar un recurs contenciós administratiu en el termini de dos mesos comptadors des de la seva publicació a l'e-tauler.
El pagament de l'ajut es fa directament a la persona beneficiària mitjançant transferència bancària, un cop publicada la resolució de concessió i acreditat el pagament de la matrícula per un import mínim equivalent al de l'ajut.
Amb aquesta finalitat, les persones beneficiàries que en el moment de sol·licitar l'ajut únicament hagin acreditat un pagament de l'import de la matrícula inferior al de l'ajut concedit, disposen de deu dies naturals, comptadors des de l'endemà de la data de publicació de la resolució de concessió al tauler d'anuncis de l'AGAUR, per aportar els justificants que manquin en aquest sentit.
Si transcorregut aquest termini no presenten la documentació requerida, les persones beneficiàries només reben la part de l'ajut corresponent a l'import pagat degudament justificat.
La suma dels crèdits matriculats d'ambdós semestres haurà de ser d'un mínim de 60 crèdits, en cas contrari, l'organisme competent revocarà l'ajut.
Excepcionalment podran ser ateses les sol·licituds dels alumnes matriculats d'un nombre inferior de crèdits d'acord amb l'organització administrativa del centre.
En tot cas, aquesta excepcionalitat haurà de ser certificada pel centre.
Si compleixen aquest requisit, es procedirà de la següent forma:
La justificació s'entén efectuada amb el pagament efectiu de la matrícula.